|  |  |
| --- | --- |
|  | **Projektas** |
|  | |
| **KAUNO MIESTO SAVIVALDYBĖS TARYBA** | |
| **SPRENDIMAS** | |
| **DĖL KAUNO MIESTO MIKRORAJONŲ ŠILUMOS TIEKIMO SPECIALIOJO PLANO ATNAUJINIMO** | |
| Nr. | |
| Kaunas | |

Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu, Lietuvos Respublikos teritorijų planavimo įstatymo 30 straipsnio 2 dalimi, Lietuvos Respublikos šilumos ūkio įstatymo 8 straipsniu ir Šilumos ūkio specialiųjų planų rengimo taisyklėmis, patvirtintomis Lietuvos Respublikos energetikos ministro ir Lietuvos Respublikos aplinkos ministro 2015 m. rugsėjo 25 d. įsakymu Nr. 1-226/D1-683 „Dėl Šilumos ūkio specialiųjų planų rengimo taisyklių patvirtinimo“, Kauno miesto savivaldybės taryba n u s p r e n d ž i a:

1. Pradėti Kauno miesto mikrorajonų šilumos tiekimo specialiojo plano atnaujinimą.

2. Nustatyti Kauno miesto šilumos ūkio planavimo tikslus:

2.1. įgyvendinant Nacionalinėje energetikos nepriklausomybės strategijoje, Nacionalinėje šilumos ūkio plėtros programoje, Nacionaliniame oro taršos mažinimo plane nustatytus tikslus, sprendinius ir priemones, suformuoti ilgalaikes savivaldybės šilumos ir vėsumos ūkio modernizavimo ir plėtros kryptis, siekiant užtikrinti saugų, patikimą ir nepertraukiamą šilumos ir vėsumos tiekimą vartotojams mažiausiomis sąnaudomis ir poveikiu aplinkai, prioritetą teikiant ekologiškų energijos išteklių panaudojimui;

2.2. suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir vėsuma mažiausiomis sąnaudomis ir poveikiu aplinkai;

2.3. reglamentuoti aprūpinimo šiluma ir (ar) vėsuma būdus ir (arba) naudotinas kuro ir energijos rūšis šilumos ir (ar) vėsumos gamybai šilumos vartotojų teritorijose;

2.4. numatyti preliminarias investicijų apimtis, finansavimo poreikį ir finansavimo šaltinius šilumos ir (ar) vėsumos ūkio plėtrai ir modernizavimui.

3. Įpareigoti Kauno miesto savivaldybės administracijos direktorių organizuoti Kauno miesto mikrorajonų šilumos tiekimo specialiojo plano atnaujinimą.

|  |  |  |
| --- | --- | --- |
| Savivaldybės meras |  |  |